Uredba Komisije (EGS) št. 1759/93

z dne 1. julija 1993

o odločilnih dogodkih, ki določajo kmetijske menjalne tečaje, ki se uporabljajo v sektorju govejega in telečjega mesa

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta (EGS) št. 3813/92 z dne 28. decembra 1992 o obračunski enoti in menjalnih tečajih, ki se uporabljajo za namene skupne kmetijske politike [1], in zlasti člena 6(2) Uredbe,

ker Uredba (EGS) št. 3813/92 od 1. januarja 1993 uvaja nove kmetijske monetarne ureditve; ker po teh dogovorih Uredba Komisije (EGS) št. 1068/93 z dne 30. aprila 1993 o podrobnih pravilih za določanje in uporabo kmetijskih menjalnih tečajev [2] uvaja odločilne dogodke za kmetijske menjalne tečaje, ki se uporabljajo po prehodnih ukrepih, določenih v členu 1 Uredbe Komisije (EGS) št. 3820/92 [3], brez poseganja v posebna pravila ali odstopanja, ki se določijo, kadar je primerno, po veljavnih pravilih v zadevnih sektorjih na podlagi meril, navedenih v členu 6 Uredbe (EGS) št. 3813/92; ker naj se zato dopolnila k odločilnim dogodkom, ki določajo kmetijske menjalne tečaje, ki se uporabljajo v sektorju govejega in telečjega mesa po prehodnih ukrepih, določenih v členu 1 Uredbe Komisije (EGS) št. 3820/92, določijo in zberejo v eni sami uredbi;

ker odločilni dogodek, predviden v drugi alinei člena 10(1) Uredbe (EGS) št. 1068/93 vključuje tveganje, da zaradi špekulativnih razlogov izvajalci zadržujejo dobavo količin, dodeljenih na podlagi člena 13 Uredbe (EGS) št. 859/89 [4], kakor je bila spremenjena z Uredbo Komisije (EGS) št. 3831/92 [5]; ker, ob predvidevanju, da se meso dobavi sveže, taka praksa verjetno neugodno vpliva na kakovost mesa; ker naj se zato predvidi posamezen odločilni dogodek, ki se nanaša na prvi dan, ko lahko dodeljene proizvode prevzame intervencijska agencija pod pogoji zadevnega razpisa;

ker naj se, v izognitev nepotrebnim postopkom menjave, cene, ki se ponudijo v postopku razpisa iz Uredbe Komisije (EGS) št. 2173/79 [6], kakor je bila spremenjena z Uredbo (EGS) št. 1809/87 [7], izrazijo v ekujih;

ker so razpisi ob upoštevanju določb Uredbe (EGS) št. 2173/79 napisani tako, da prodanih proizvodov kupec ne more prevzeti, dokler ni plačana razpisna cena za zadevno pogodbo; ker naj se, da se določi odločilni dogodek, ki se uporablja za ta primer, kakor je predvideno v tretji alinei člena 10(1) Uredbe (EGS) št. 1068/93, izbere kmetijski menjalni tečaj, veljaven na dan prvega plačila;

ker je namen vsake posamezne varščine iz Uredbe (EGS) št. 2173/79 zagotoviti izpolnjevanje vseh obveznosti, ki se nanašajo na oddajo ponudb in izvedbo razpisov; ker bi se v tem primeru uporabljal menjalni tečaj, ki velja na dan, ko začne veljati varščina, skladno s četrto alineo člena 10(4) Uredbe (EGS) št. 1068/93; ker naj bo to dan, ko se varščina položi ali ko se njen polog dokaže, tako da se lahko obravnavani dan nedvoumno opredeli; ker naj se zaradi poenostavitve upravnih zadev isti predpis uporabi za varščine iz uredb Komisije (EGS) št. 2182/77 [8], kakor je bila nazadnje spremenjena z Uredbo (EGS) št. 3807/92 [9], (EGS) št. 985/81 [10], kakor je bila nazadnje spremenjena z Uredbo (EGS) št. 3807/92, (EGS) št. 2539/84 [11] in (EGS) št. 2848/89 [12];

ker drugih odločilnih dogodkov, ki veljajo v sektorju govejega in telečjega mesa, ni treba prilagoditi načelom novih kmetijskih monetarnih ureditev; ker naj se zato potrdijo na podlagi člena 6(2) Uredbe (EGS) št. 3813/92;

ker so ukrepi, predvideni s to uredbo, v skladu z mnenjem Upravljalnega odbora za goveje in telečje meso,

SPREJELA NASLEDNJO UREDBO:

Člen 1

1. Člen 16 Uredbe (EGS) št. 859/89 se nadomesti s:

"Člen 16

Menjalni tečaj, ki se uporablja za zneske iz člena 12, je tečaj, ki velja na dan, ko začne veljati uredba, ki določa najvišjo odkupno ceno in količine govejega mesa, kupljenega za intervencijo glede na zadevni razpis."

2. Člen 8 Uredbe (EGS) št. 3445/90 se nadomesti s:

"Člen 8

Menjalni tečaj, ki se uporabi za:

- zneske pomoči, je kmetijski menjalni tečaj, ki velja na dan iz člena 9(2),

- zneske varščin, je kmetijski menjalni tečaj, ki velja na dan, ko se varščina položi pri intervencijski agenciji ali se ji položitev varščine dokaže."

3. Uredba (EGS) št. 2173/79 se spremeni:

(a) Člen 2(2)(c) se dopolni z "in izražen v ekujih";

(b) Člen 5 se nadomesti s:

"Člen 5

Menjalni tečaj, ki se uporabi pri prodajnih cenah, določenih vnaprej, je kmetijski menjalni tečaj, ki velja na dan, ko intervencijska agencija prejme prvo plačilo, ki se nanaša na zadevno pogodbo."

(c) Člen 8(2)(c) se nadomesti s:

"(c) ponujena cena na tono, izražena v ekujih;"

(d) Člen 9 se nadomesti s:

"Člen 9

Glede na prejete ponudbe se najnižje prodajne cene, izražene v ekujih, določijo za obravnavane proizvode v skladu s postopkom, določenim v členu 27 Uredbe (EGS) št. 805/68.";

(e) Člen 12 se nadomesti s:

"Člen 12

Menjalni tečaj, ki se uporabi za pretvorbo ponudb v nacionalno valuto, je kmetijski menjalni tečaj, veljaven na dan, ko intervencijska agencija prejme prvo plačilo, ki se nanaša na obravnavano pogodbo.";

(f) Členu 15 se doda naslednji odstavek:

"5. Menjalni tečaj, ki se uporabi za zneske varščin iz odstavka 1, je kmetijski menjalni tečaj, ki velja na dan, ko se varščina položi pri intervencijski agenciji ali se ji položitev varščine dokaže."

4. Uredba (EGS) št. 2182/77 se spremeni:

(a) Členu 4(1) se doda naslednji pododstavek:

"Menjalni tečaj, ki se uporabi za znesek varščine iz tega odstavka, je kmetijski menjalni tečaj, ki velja na dan, ko se varščina položi pri intervencijski agenciji ali ko se ji položitev varščine dokaže.";

(b) Člen 8 se črta.

5. Členu 3(2) Uredbe (EGS) št. 985/81 se doda naslednji pododstavek:

"Menjalni tečaj, ki se uporabi za znesek navedene varščine, je kmetijski menjalni tečaj, ki velja na dan, ko se varščina položi pri intervencijski agenciji ali ko se ji položitev varščine dokaže."

6. Členu 5 Uredbe (EGS) št. 2539/84 se doda naslednji odstavek:

"4. Menjalni tečaj, ki se uporabi za zneske varščin iz odstavkov 2 in 3, je kmetijski menjalni tečaj, ki velja na dan, ko se položi varščina pri intervencijski agenciji ali ko se ji položitev varščine dokaže."

7. Členu 6(2) Uredbe (EGS) št. 2848/89 se doda naslednji pododstavek:

"Menjalni tečaj, ki se uporabi za znesek te varščine, je kmetijski menjalni tečaj, ki velja na dan, ko se varščina položi pri intervencijski agenciji ali ko se ji položitev varščine dokaže."

Člen 2

Določbe, ki se nanašajo na navedene odločilne dogodke za kmetijske menjalne tečaje, ki se uporabljajo v sektorju govejega in telečjega mesa ter niso vključeni v člen 1, se uporabljajo še naprej.

Člen 3

Ta uredba začne veljati 5. julija 1993.

Člen 1(1) se uporablja od prvega razpisa za odkup za intervencijo, ki se pripravi v tržnem letu 1993/1994. Člen 1(2) do (7) se uporablja za postopke, povezane s pogodbami, sklenjenimi od 5. julija 1993.

Ta uredba je v celoti zavezujoča in se neposredno uporablja v vseh državah članicah.

V Bruslju, 1. julija 1993

Za Komisijo

René Steichen

Član Komisije

[1] UL L 387, 31.12.1992, str. 1.

[2] UL L 108, 1.5.1993, str. 106.

[3] UL L 387, 31.12.1992, str. 22.

[4] UL L 91, 4.4.1989, str. 5.

[5] UL L 387, 31.12.1992, str. 47.

[6] UL L 251, 5.10.1979, str. 12.

[7] UL L 170, 30.6.1987, str. 23.

[8] UL L 251, 1.10.1977, str. 60.

[9] UL L 384, 30.12.1992, str. 33.

[10] UL L 99, 10.4.1981, str. 38.

[11] UL L 238, 6.9.1984, str. 13.

[12] UL L 274, 23.9.1989, str. 9.

--------------------------------------------------